Republik Montenegro (e serbeg: Crna Gora, Црна Гора, distaget Tsrna Gora, [tsr̩naː ɡɔra]) a zo ur republik er Balkanioù a-hed Mor Adria.  Hervez he bonreizh eo Montenegro ur «Stad demokratel, gwaredour hag ekologel».  Crna Gora a dalvez kement ha menez du, dre ma seblante teñval dar verdeerien an Alpoù dinarek ar menezioù-se gwelet eus ar mor, kement a goadoù don a oa dre eno gwechall. Merdeerien Venezia eo o deus brudet an anv-se dre o yezh, hag en un bern yezhoù eus ar bed eo gant an anv Montenegro - a dalvez menez du ivez - eo anavezet ar vro.  Ur referendom war dizalchiezh ar vro a zo bet dalchet dan 21 a viz Mae 2006. 55,5% eus ar voterien a zo savet a-du gant an disrann hag evel-se adsevel an dizalchiezh a oa da Rouantelezh Montenegro betek 1918. Evit bezañ degemeret an disoch gant Unaniezh Europa e ranke ar ya tapout tremen 55%, ha 50% eus ar voterien a zlee eztaoliñ o mouezh (86,3% o deus graet).  Embannet eo bet an dizalchiezh gant ar Parlamant dan 3 a viz Mezheven 2006 ha degemeret eo bet en ABU dan 21 a viz Mezheven 2006.